jomana | welkom, welkom. dankie vir die inloer
Posted Oktober 10, 2013 deur RB
Siek, siek, siek, siek…..
Posted September 2, 2013 deur RB
Hier waar ek sit en tik, klop my kop en my oë voel of hulle nie lekker kan fokus nie!! Ja die sinus het my ook beetgekry!
Ek het nogal vir almal gepreek, wat siek is, dat dit so gaan aanhou tot ons reën kry, en ja nou het dit my ook beet.
Hier in die Bosveld ly meeste mense maar aan sinus, dit verskil maar net hoe ernstig dit is. Gewoonlik word ek lekker siek hierdie tyd van die jaar en word so paar dae afgeboek.
Was nie lus om vanoggend na ons siekeboeg te gaan nie, maar sal nogal graag op my bed wil gaan lê!
Posted Augustus 30, 2013 deur RB
Posted Augustus 29, 2013 deur RB
Eks moeg gewag!!
Dit voel baie keer of ek my lewe om wag!
As ek nie wag vir die tyd om verby te gaan om 'n sekere tyd na iets te moet doen nie, wag ek dat my man of kind klaar maak met iets m aan te gaan met iets anders.
By die werk wag ek rêrig dat die tyd omgaan!! Eks hieper verveeld in my huidige pos en sit meestal en wag vir die dag om klaar te maak. Loop dalk so bietjie rond, maar wag verder.
Op die oomblik wag ek vir die uitslae van 'n oudit wat ons laasweek Maandag gehad het. Ons behoort die uitslag binne 7 werksdae te kry, maar ons wag nog.
Posted Augustus 27, 2013 deur RB
Somtyds wens ek ook net ek het geweet wat die rede is.
Somtyds wens ek net ek kan die wiel sien draai
Somtyds wens ek, ek kon dinge anders gedoen het
Ek glo alles in 'n mens se lewe gebeur met 'n rede, jy ontmoet mense vir 'n rede, jy verloor mense.
Ons is elkeen op aarde vir 'n rede. soms wil ek net so bietjie vooruit sien wat my rede vir bestaan is. Waar pas ek nou eintlik in, wat is ek nou eintlik veronderstel om waar te doen. My lewe is 'n mengelmoes van verskillende werke, min goeie vriende en baie wag.
Om te wag het seker ook sy redes, maar dit voel soms of ek nie my lewe kan LEWE nie, ek moet wag dat iets eers gebeur.
Posted Augustus 26, 2013 deur RB
Daar is so baie wil graags… in my lewe, maar die meeste voel onuitvoerbaar ver.
Die comrades hardloop
Al my halwe naaldwerk projekte klaarmaak
En sommer nog baie ander!!!
Iemand het laasweek gesê dat enige avontuur begin met die eerste tree!
So wanneer gee jy daardie eerste tree?
Moet als eers 'reg' wees, ny jou 'tyd' inpas?
Ja, gee net die eerste tree en jy het alklaar begin!!
Posted Augustus 23, 2013 deur RB
Soveel dae, soveel dinge.
Daar gebeur elke dag so baie dinge in mens se lewe wat jy nie altyd verstaan nie.
Wat het jy by vorige maatskappye geleer? Ek het nou al by redelik baie plekke in my lewe gewerk en glo ek het 'n les by elkeen geleer. Ek dink ek was baie naief gewees en het ongelukkig op die moeilike manier geleer om nie altyd almal te vertrou nie. Ander kere het ek weer geleer dat jy maar net 'n nommer is en solank jy jou werk doen soos ander dit wil hê is die Kaap Hollands. By nog 'n werk het ek geleer om dankbaar te wees vir die kleinste dingetjies.
Ongelukkig by die einste werk waar ek dankbaarheid by die 1 afdelingshoof leer, leer ek ook weer geduld en verdraagsaamheid by 'n ander. (moet seker gelukkig wees?!)
Ek doen op die oomblik 'n werk waarvan ek NIKS hou nie!!!!!! Ek het al verskeie kere gevra om in dieselfde maatskappy net na 'n ander afdeling geskuif te kan word, maar telkemale sonder sukses. Wat my hart sooooo seer maak, is die perfekte pos is nou geskep, ek het weer gaan vra en die antwoord was weereens nee. Net die volgende week hoor ek daar is iemand van buite aangestel. Dit is genoeg om my moed te breek.
Gister het Radio Jacaranda gevra of jou werk jou dood kan beteken? Wel op hierdie stadium glo ek, ek is besig om stukkie vir stukkie te sterf! Die werk wat ek nou doen, word ge-oudit, en die spanning aangaande dit maak my gedaan! Deels omdat ek nie die nodige kennis het om die werk te doen nie en daar heeltyd vir my vertel word ek MOET dit net doen. Ons wag nou vir die uitslag van die oudit en dit vat meers as 'n week waarin my spanningsvlakke heeltemal te hoog hardloop.
As ons nie vir die oudit voorberei nie, het ek weinig om te doen en wag die tyd om! Dit maak my ook dood, as ek sien waar ek oral kan help en wil help maar nie mag nie. Daar is so baie wat ek by my huis wil doen, maar in die aande is ek net eenvoudig te moeg gewag vir die dag om verby te gaan, so ek sit maar weer en wag!
Ja, ek weet als is nou baie negatief, maar ek was heel positief vanoggend en toe sien ek die nuwe dame se nuwe rekenaar word uitgepak en dit moes myne gewees het!!!